EkBass/fiwiki-20250220-pages-articles huggingface dataset:
Abraham Kuyper

Abraham Kuyper (29. lokakuuta 1837 Maassluis – 8. marraskuuta 1920 Haag) oli hollantilainen poliitikko, pääministeri ja kalvinistinen teologi."Abraham Kuyper." Britannica Concise Encyclopedia. Encyclopædia Britannica, Inc., 2006. Answers.com 10 Jul. 2009. http://www.answers.com/topic/abraham-kuyper Kuyper työskenteli vuosina 1863–1874 pastorina ja perusti vuonna 1872 kalvinistisen sanomalehden De Standaardin. Vuonna 1874 hänet valittiin Hollannin parlamenttiin. Kuyperin perustama Antivallankumouksellinen puolue oli maan ensimmäinen järjestäytynyt poliittinen puolue, jonka kannatus tuli maan alemmalta keskiluokalta. Liikkeen ohjelma yhdisti uskonnollis-konservatiiviset arvot sosiaalisesti edistykselliseen politiikkaan. Kuyper perusti vuonna 1880 Amsterdamin vapaan yliopiston papiston koulutusta varten ja vuonna 1892 reformoidun kirkon Alankomaissa. Vuosina 1901–1905 hän toimi Alankomaiden pääministerinä. Abraham Kuyper oli uuskalvinistisen liikkeen keskeisiä vaikuttajia. Liikkeen tarkoituksena oli historiallisen kalvinismin uudelleenherättäminen valistusajan jälkeisten sosiaalisten, kulttuuristen ja uskonnollisten vaikutusten kumoamiseksi. == Lähteet == == Aiheesta muualla == Luokka:Alankomaalaiset teologit Luokka:Alankomaiden pääministerit Luokka:Reformoidut teologit Luokka:Kalvinismin historia Luokka:Vuonna 1837 syntyneet Luokka:Vuonna 1920 kuolleet
Thaikeittiö

Thaikeittiön perusta on thairiisi, jota höystetään tulisilla curreilla (เเกง kaeng), kasviksilla ja kalalla tai äyriäisillä. Ruoka perustuu vahvoihin makuihin, kuten limettimehuun, sitruunaruohoon ja tuoreeseen korianteriin; kolmikko, jonka yhdistelmä antaa thai-ruualle sen ominaisen maun. Thai-ruoka tunnetaan myös tulisuudestaan, erityisesti pienistä torpedon muotoisista chilipippureista nimeltä phrik khii nuu (พริกขี้หนู, kirjaimellisesti "hiirenpapanachili"), sillä chilin käyttö on ollut kuumassa ilmastossa perinteinen keino säilyttää ruoka syömäkelpoisena. Perusmakuja on viisi: makea, hapanimelä, katkera, suolainen ja polttava. Suolasirottimen ja ketsupin sijasta käytetään maustekastikkeita, kuten kalakastiketta, osterikastiketta, tamarindia ja chilikastiketta. Ruokailuvälineinä käytetään lusikkaa ja haarukkaa, joista ensimmäistä käytetään pääasiallisesti. Etniset thait syövät puikoilla lähinnä vain nuudeleita. Leipä ja maitotuotteet ovat länsimaisina varsin uusia tulokkaita. Thai-ruuan klassikoihin kuuluvat: * Phat thai (ผัดไทย), ohuita riisinuudeleita paistettu lisukkeineen tamarindikastikkeessa. * Tom yam kung (ต้มยำกุ้ง), hapan sitruunaruoholla ja galangalilla maustettu katkarapukeitto. Usein hyvin tulista. * Kaeng daeng (เเกงเเดง, punainen curry) eli kaeng phet (เเกงเผ็ด tulinen curry) ovat nimiensä mukaisesti punaista ja tulista currya. Syödään usein grillatun ankan (kaeng pet yaang เเกงเป็ดย่าง) kanssa. * Kaeng khio-waan (เเกงเขียวหวาน) eli makea vihreä curry on kookosmaitopohjainen curry, josta löytyy sitruunaruohoa ja kafferilimettiä. Usein punaista miedompi. == Aiheesta muualla == * Thaimaalainen keittiö ja ruokakulttuuri *
Singles 93–03

Singles 93–03 on brittiläisen The Chemical Brothersin vuonna 2003 julkaistu kokoelma-albumi. Albumi sisältää kaikki The Chemical Brothersin singlet vuodesta 1993 vuoteen 2003. Albumi sisältää myös kaksi uutta kappaletta, jotka ovat "Get Yourself High" ja "The Golden Path", jotka molemmat julkaistiin singleinä. 24. syyskuuta 2003 albumi myi kultaa. == Kappaleet == # "Song to the Siren" (albumilta Exit Planet Dust) – 4:30 # "Chemical Beats" (albumilta Exit Planet Dust) – 4:02 # "Leave Home" (albumilta Exit Planet Dust) – 5:05 # "Setting Sun" (mukana Noel Gallagher) (albumilta Dig Your Own Hole) – 3:59 # "Block Rockin' Beats" (albumilta Dig Your Own Hole) – 4:52 # "The Private Psychedelic Reel" (albumilta Dig Your Own Hole) – 9:06 # "Hey Boy Hey Girl" (albumilta Surrender) – 4:48 # "Let Forever Be" (mukana Noel Gallagher) (albumilta Surrender) – 3:40 # "Out of Control" (mukana Bernard Sumner) (albumilta Surrender) – 7:19 # "Star Guitar" (albumilta Come With Us) – 6:08 # "The Test" (mukana Richard Ashcroft) (albumilta Come With Us) – 6:52 # "Get Yourself High" (mukana k-os) – 5:48 # "The Golden Path" (mukana The Flaming Lips) – 4:46 ===Bonus Levy=== Bonus levy sisältää B-puolia, remixejä ja live -versioita: # "Not Another Drugstore" (Planet Nine mix) – 6:52 # "The Duke" – 5:38 (previously unreleased) # "If You Kling to Me I'll Klong to You" – 5:23 # "Otter Rock" – 4:08 (previously unreleased) # "Morning Lemon" – 4:37 # "Galaxy Bounce" (original version) – 4:46 # "Loops of Fury" – 4:43 # "Delik" – 5:29 (remix kappaleesta "Life Is Sweet") # "Elektrobank" (live from the Roxy, NYC, November '96) – 7:51 # "Under the Influence" (mix 2) – 5:28 # "Piku Playground" (live) – 4:56 (vain Japanin versiolla) ==DVD== *"Life Is Sweet" (mukana Tim Burgess) (ohjannut Walter Stern) *"Setting Sun" (mukana Noel Gallagher) (Dom & Nic) *"Block Rockin' Beats" (Dom & Nic) *"Electrobank" (Spike Jonze) (mukana Sofia Coppola) *"Hey Boy Hey Girl" (Dom & Nic) *"Let Forever Be" (mukana Noel Gallagher) (Michel Gondry) *"Out of Control" (mukana Bobby Gillespie & Bernard Sumner) (W.I.Z.) *"Star Guitar" (mukana Beverley Skeete) (Michel & Olivier Gondry) *"The Test" (mukana Richard Ashcroft) (Dom & Nic) *"The Golden Path" (mukana The Flaming Lips) (Chris Milk) ===DVD ekstrat=== *Hey Boy Hey Girl (Live from Red Rocks 1999) *Hoops (Live from Fuji Festival 2002) *Setting Sun (Live from Fuji Festival 2002) *Temptation/Star Guitar (Live from Fuji Festival 2002) *Chemical Beats (Live from Glastonbury 1997) *The Private Psychedelic Reel (Live from Glastonbury 2000) *Interviews with The Chemical Brothers, Richard Ashcroft, Norman Cook, Wayne Coyne, Noel Gallagher, Beth Orton, Justin Robertson, Sean Rowley & Bernard Sumner. *The Private Reels == Singlet == * "The Golden Path" (julkaistu 15. syyskuuta 2003) * "Get Yourself High" (julkaistu 10. joulukuura 2003) Luokka:Vuoden 2003 kokoelma-albumit Luokka:The Chemical Brothersin albumit
Jussi Heikkinen (jalkapalloilija)

Jussi Heikkinen (s. 19. heinäkuuta 1988) on suomalainen jalkapalloilija. Heikkinen on nopeajalkainen laitapuolustaja ja pelaa pääasiassa oikealla laidalla. Heikkinen siirtyi FC Lahteen kaudeksi 2009, joka oli samalla hänen ensimmäisensä korkeimmalla sarjatasolla. Heikkinen esiintyi lupaavasti talven ja kevään harjoituskaudella ja otti paikkansa Lahden avauskokoonpanossa kauden kahdessa ensimmäisessä ottelussa. Harjoituksissa loukkaantunut polvi kuitenkin päätti kauden jo huhtikuun lopussa. Loukkaantumisen jälkeen Heikkinen palasi kotikaupunkiinsa Hämeenlinnaan, mutta uusiutunut polvivamma pilasi myös kauden 2010. Kaudella 2011 Heikkinen kuului FC Hämeenlinnan ehdottomaan eliittiin, jonka myötä seurasi jälleen kokeilu liigajoukkueen ringissä. Kaudella 2012 Heikkinen solmikin Hakan kanssa sopimuksen, johon sisältyi trial. Haka ei kuitenkaan sopimusta trialin jälkeen jatkanut, joten 27. maaliskuuta 2012 Heikkinen solmi vuoden sopimuksen Kakkosessa pelaavan Hämeenlinnan Härmän kanssa. Luokka:Suomalaiset jalkapalloilijat Luokka:Vuonna 1988 syntyneet Luokka:Elävät henkilöt
Sipoonlahden koulu

Sipoonlahden koulu Söderkullassa on ensimmäinen yhtenäiskoulu Sipoossa. Koulun opetus kattaa esiopetuksen ja luokat 1-9. Syksyllä 2009 Söderkullan Opintiellä sijainneen Etelä-Sipoon koulun (alakoulu) toiminta sulautui uuteen Sipoonlahden yhtenäiskouluun, kun uudet tilat valmistuivat Neiti Miilin tielle. Koulun oppilasmäärä oli syksyllä 2016 vähän alle 600. Neiti Miilintiellä sijaitsevan koulurakennuksen laajennus ja saneeraus tapahtui kahdessa osassa ja valmistui 2020. Kouluun rakennettiin uutta tilaa ja entinen osa saneerattiin samanlaiseksi moderniksi opetustilaksi. Koulussa toimii oppikyliä joustavissa enimmäkseen luokattomissa tiloissa. Kouluun voidaan ottaa noin 1300 oppilasta. Uuden koulun suunnittelussa on otettu vahvasti huomioon uusi oppimiskäsitys. Oppimistilat ovat monimuotoisia ja joustavia. Koulun laaja pihapiiri on osa oppimisympäristöä ja sulautuu muihin lähipalveluihin. Piha oli Vuoden Ympäristörakenne 2020 -kilpailun finalisti. Syksystä 2020 lähtien samassa rakennuksessa toimii myös ruotsinkielinen Söderkulla skola. Syksystä 2021 lähtien koulurakennuksessa aloitti kielikylpytoiminta Nikkilässä sijaitsevan Leppätien kielikylpykoulun ohjauksessa. ==Lähteet== == Aiheesta muualla == *Koulun kotisivu *Sipoonlahden koulun muutostyö *Sipoonlahden koulun pihasuunnitelma Luokka:Sipoon rakennukset ja rakennelmat Luokka:Suomen peruskoulut
Takapihojen rock-tähdet

Takapihojen rock-tähdet on turkulaisen uuden aallon rockyhtye Wrumin syksyllä 1980 ilmestynyt debyyttialbumi. == Kappaleet == === A-puoli === # Isi suojaa mua 3:51 # Takapihojen rock-tähdet 3:00 # Nyt on kesä 2:19 # Tyttö meikin takana 3:33 # Hulttiosoittaja 2:46 # Vanhan kaupungin suihkulähde 3:31 === B-puoli === # Elämä anna mulle voimaa 4:00 # Tyhjiö-nolla 2:21 # Junamatka 2:55 # Minkä aurinko kuivaa 1:51 # Vapaa rakkaus 3:11 # Tulevaisuus 4:36 Albumin kappaleista ”Takapihojen rock-tähdet” julkaistiin myös hieman erilaisena single-versiona sekä nopeampana ns. uuden aallon versiona levy- yhtiö Selectan vuoden 1980 kokoelma-albumilla Vaahtopäät. Stupido Recordsin vuoden 2009 punkkokoelmalla Punk ja yäk! – Suomipunk 1977–1987 kappaleesta kuullaan uuden aallon versio. == Kokoonpano == * Jabi Hirvi (laulu, kitara) * Raine Potinkara (kitara) * Okko Makkonen (basso, laulu) * J.J. Lehtinen (koskettimet, taustalaulu) * Kaikka Salminen (rummut, lyömäsoittimet) == Lähde == * Finnmusicin tietokanta Luokka:Vuoden 1980 albumit Luokka:Vuoden 1980 esikoisalbumit Luokka:Suomalaiset rockalbumit
Tourujoen vesivoimalaitos

Tourujoen vesivoimalaitos on Jyväskylän Energian omistama 40-luvulla rakennettu, käytöstä poistettu vesivoimalaitos Tourujoessa, Jyväskylässä. Jyväskylän Energia osti laitoksen Kankaan paperitehtaalta 1990-luvun puolivälissä. Voimalaitoksen teho oli 620 kW. Se tuotti sähköä 1,5–3,5 GWh vuodessa, joka vastasi vajaata prosenttia Jyväskylän Energian myymästä sähköstä. Sähköntuotanto lakkautettiin vuonna 2015. Voimalaitosta käytetään Palokkajärven pinnankorkeuden säännöstelyyn. Voimalan koneisto rakennettiin sotavuosina pomminkestävään bunkkeriin. ==Lähteet== Luokka:Jyväskylän rakennukset ja rakennelmat Luokka:Suomen vesivoimalat Luokka:Suomen padot Luokka:Tuomiojärven–Palokkajärven alue Luokka:Tourula
East Coast hip hop

East Coast hip hop (suomeksi itärannikon hip hop) on rap-musiikin alagenre, joka on syntynyt Bronxissa, New Yorkissa 1970-luvun alkupuolella. Lajin kulta- aikaa oli 1990-luku. Lajia kutsutaan usein rapin ensimmäiseksi ja alkuperäiseksi muodoksi. == Historia == === Synty === East Coast hip hopia kutsutaan usein New Yorkin räpiksi, sillä se on syntynyt New Yorkissa, pääosin nuorison järjestämissä juhlissa, Bronxissa 1970-luvulla. Lajin ensimmäisiä artisteja olivat muun muassa DJ Kool Herc, Run-D.M.C ja Sugarhill Gang, jotka olivat uraaurtavia merkkihenkilöitä hip hopin syntyessä. Hip hopin kehittyessä rap-artistejen mukaan ryhtyi myös rap-ryhmiä kuten De La Soul ja A Tribe Called Quest, joiden työn myötä genren biitit ja sanoitukset kehittyivät. === Länsirannikon hip hopin nousu === 1980-luvulla länsirannikon hip hop alkoi nousta muun muassa N.W.A:n ja Dr. Dren albumien tultua myyntiin, ja alkoi myydä suurille massoille enemmän kuin itärannikon rap. Vaikka G-funk olikin rapin hallitseva genre 1990-luvulla, East Coast hip hop oli vielä tärkeä osa hip hopin musiikkikulttuuria, muun muassa sellaisten artistejen kuten Gang Starr, Pete Rock ja myöhemmin Nas hallitsemana. == Tunnettuja East Coast hip hop -artisteja == * J. Cole * Nas * Wu-Tang Clan * Mobb Deep * Gang Starr * DJ Premier * AZ (artisti) * The Notorious B.I.G. * Big Punisher * Big L * 50 Cent * Eric B. & Rakim * Slick Rick * Joey Badass * KRS-One * DJ Kool Herc * Grandmaster Flash * Melle Mel * Pete Rock * Foxy Brown * Lil’ Kim * Run-D.M.C. * Redman * Big Daddy Kane * Fat Joe * Jay Z * Eminem == Lähteet == *
Lama (albumi)

Lama on suomalaisen uuden aallon punkyhtye Laman ainoaksi jäänyt studioalbumi, jonka Johanna julkaisi keväällä 1982. Se julkaistiin CD-muodossa vuonna 1994 (Stupido Twins, TWINCD 21), ja vuonna 2005 remasteroituna (Johanna, JHNCD 2069). Vuonna 2011 Svart Records julkaisi levyn vinyylimuodossa (SVR-053).http://www.finnmusic.net/main.php?6b505a56480775535112 == Kappaleet == Sävellys ja sanoitus Lama, ellei toisin mainittu. === A-puoli === # # # # # # # === B-puoli === # # # # # # # # Kappaleista ”Anarkomarko” oli mukana kesällä 1981 julkaistulla ”Väliaikainen” 7":n EP:llä. == Kokoonpano == * Epe (oik. Jari Kronholm) ‎– laulu * Charlie (oik. Timo Peräniitty) ‎– kitara * Eno (oik. Timo Eno) ‎– basso * Jusa (oik. Juha Ranta) ‎– rummut * Jore (oik. Jorma Vastelin) ‎– laulu (kappale ”Turpa kiinni ja nussi”) == Lähteet == * Finnmusicin tietokanta * Fono.fi -äänitetietokanta * Äänitearkiston tietokanta === Viitteet === Luokka:Vuoden 1982 esikoisalbumit Luokka:Laman albumit
Halpaa lystiä

Halpaa lystiä oli suomalaisen uuden aallon punkrockyhtye Ypö-Viiden tammikuussa 1980 ilmestynyt albumi. Se jäi yhteen ainoaksi Poko Rekordsille tehdyksi studioalbumiksi. Halpaa lystiä äänitettiin 24.-26\. marraskuuta 1979 Mika Sundqvistin MSL-studiolla. Koko albumi on mukana Poko Rekordsin vuonna 2002 CD:nä julkaisemalla Ypö-Viis-kokoelmalla Karhulan poikii, koko stoori. == Kappaleet == === A-puoli === # Karhulan poikii 2:08 # Rintanappi pogo pogo 1:45 # Tyttöni on punk 2:27 # Picasso 1:56 # Liikahdus 1:45 # Kärnkraftwerk 3:33 === B-puoli === # Tänään kotona 2:01 # Ystävät kautta maan 2:08 # Kuvien kauniit naiset 3:22 # Tää on urheiluu 2:09 # Jazz 'n roll 2:28 # Hyvät, pahat ja Ypöt 1:50 # Kyllä me pärjätään 1:26 ”Kuvien kauniit naiset” ilmestyi myös singlenä. Sen B-puolen kappaletta ”Ujona discossa” ei ole albumilla. == Kokoonpano == * Miika Söderholm (laulu) * Mikko Holmström (kitara) * Jari Räsänen (basso) * Rabbe Johansson (rummut) == Lähteet == * Finnmusic.netin tietokanta * Fono.fi äänitetietokanta Luokka:Vuoden 1980 albumit Luokka:Suomalaiset rockalbumit Luokka:Suomalaiset punkalbumit
Ke Huy Quan

Ke Huy Quan (joskus Jonathan Ke Quan, s. 20. elokuuta 1971) on yhdysvaltalainen Oscar-palkittuhttps://www.npr.org/2023/03/12/1160156811/ke- huy-quan-best-supporting-actor-oscar-everything-everywhere-all-at-once näyttelijä ja stuntmies. Quan syntyi vietnaminkiinalaiseen perheeseen Saigonissa, Etelä-Vietnamissa ja hän joutui lähtemään maastaan, kun Vietnamin tasavallan armeija hävisi toisen Saigonin taistelun. Hänen perheensä valitsi turvapaikan Yhdysvalloista. Quanista tuli lapsinäyttelijä 12 vuoden ikäisenä ja hän esitti Harrison Fordin ja Kate Capshaw'n ohella pääosaa elokuvassa Indiana Jones ja tuomion temppeli. Hänen toinen merkittävä esiintymisensä oli vuoden 1985 elokuvassa Arkajalat. Quan kävi Alhambran lukiota Alhambrassa. Lukion jälkeen hän valmistui Etelä-Kalifornian yliopistosta. Vuonna 1986 Quan esitti Samia televisiosarjassa Together We Stand ja Jasper Kwongia tilannekomediassa Head of the Class. Hän oli pääosassa myös elokuvassa Breathing Fire ja teki cameon elokuvassa California Man – svengaava fossiili. Vuonna 2002 Quan esiintyi hongkongilaisessa elokuvassa Second Time Around. Quan on opiskellut taekwondoa elokuvaan Indiana Jones ja tuomion temppeli. Lisäksi hän teki stuntteja elokuviin X-Men ja The One. Vuonna 2022 Quan palasi näyttelemiseen elokuvassa Everything Everywhere All at Once. Quan puhuu englantia, kantoninkiinaa, mandariinikiinaa ja vietnamia. ==Aiheesta muualla== * Luokka:Yhdysvaltalaiset lapsinäyttelijät Luokka:Yhdysvaltalaiset näyttelijät Luokka:Amerikanvietnamilaiset Luokka:Vuonna 1971 syntyneet Luokka:Golden Globe -palkinnon saajat Luokka:Oscar-palkinnon saajat Luokka:Elävät henkilöt
Oliivihaukiankerias

Oliivihaukiankerias (Muraenesox bagio) on suurikokoinen käärmemäinen ankeriaskala. Se on yöaktiivinen ja saalistaa pohjakaloja ja äyriäisiä. Laji on arvostettu sekä virkistys- että ammattikalastajien keskuudessa, ja sitä pyydetään mielellään. Se on hyvin aggressiivinen, ja sen purema voi olla hyvinkin vakava. == Koko ja ulkonäkö == Oliivihaukiankerias voi kasvaa lähes kaksimetriseksi ja 28–30 kilogramman painoiseksi. Lajin pääväri on oliivinruskea, selän puolella tummempi väritys vaalentuu vatsaa kohti. Leuat ovat suuret ja haukimaiset. == Levinneisyys == Oliivihaukiankeriasta esiintyy Indopasifisella merialueella, joka ulottuu Afrikan itärannikolta Filippiineille ja Japaniin, Uuden-Guinean ympäristöön, Australian pohjoisrannikolle, Uuteen-Kaledoniaan ja Fidžisaarille. Se elää rannikon matalissa vesissä ja toisinaan jokisuiden murtovesissä. == Lisääntyminen == Naaras laskee mätimunansa lähelle rannikkoa ja poikaset kuoriutuvat 9–10 viikossa. Naaras voi laskea kerralla jopa neljä miljoonaa mätimunaa. == Lähteet == * Vida, Antal & Kótai, Tamás: 365 kalaa. H. F. Ullmann, 2006. ISBN 978-3-8331-2547-8. === Viitteet === Luokka:Haukiankeriaat
Valkosilmälokki

Valkosilmälokki (Larus leucophthalmus) on Punaisellamerellä elävä lokki. == Koko ja ulkonäkö == Linnun pituus on 39–43 cm ja siipien kärkiväli 100–115 cm. Keskikokoinen lokki, jonka höyhenpuku on tumma ja joka muistuttaa nokilokkia: aikuisen linnun selkäpuoli on tummanharmaa, pää ja kurkku mustat, rinta vaaleanharmaa, vatsa, pyrstö, niska ja kaula valkoiset, sekä siivenkärjet mustat. Nokka on pitkähkö, punainen ja kärjestä musta, koivet keltaiset ja silmärengas valkoinen. Sukupuolet ovat samanvärisiä. Nuori lintu on pääasiassa harmaanruskea, sen vatsa on valkoinen, nokka ja koivet ovat harmaat. == Esiintyminen == Valkosilmälokki elää ainoastaan Punaisellamerellä ja Adeninlahdella. Lajin populaation koko on 53 700–56 700 yksilöä. Sen elinympäristöt ovat vaarantuneet ihmisen toimien ja saarille levinneiden petojen (rotta) takia. Lajia pidetään kuitenkin elinvoimaisena, koska sen kanta on vakaa. Valkosilmälokki on vaelluslintu, joka pesimäajan ulkopuolella kiertelee Punaisella merellä ja Adeninlahdella. Sitä ei ole tavattu Suomessa. == Elinympäristö == Pesimäaikana valkosilmälokit elävät mantereen läheisillä saarilla, muulloin ne elävät enimmäkseen avomerellä. == Lisääntyminen == Pesintä ajoittuu heinä-elokuulle. Laji pesii löyhissä yhdyskunnissa. Pesä on avoimesti maassa. Naaras munii kaksi tai kolme munaa. Pesii kerran kesässä. == Ravinto == Valkosilmälokki syö pääasiassa kalaa, jonkun verran myös nilviäisiä ja muita meressä eläviä pieniä selkärangattomia. == Lähteet == * Cramp, Stanley (päätoim.) 1985: Handbook of the Birds of Europe, the Middle East and North Africa. – Oxford University Press. Hongkong. === Viitteet === Luokka:Lokit
Eskimokuiri

Eskimokuiri (Limosa haemastica) on pohjoisamerikkalainen kahlaaja, jonka elintavat tunnetaan huonosti. == Koko ja ulkonäkö == Linnun pituus on noin 37–42 cm ja paino 300 g. Sen höyhenpuku on ruskeankirjava, alapuolelta kuparinpunertava, nokka on pitkä, kärjestään tumma ja tyvestä punertava ja hieman ylöspäin kaareva. Koivet ovat pitkät ja tummat. Pyrstö on musta, yläperä valkoinen ja siivellä näkyy lennossa mustavalkea kuvio. == Esiintyminen == Eskimokuiri pesii Pohjois-Amerikan pohjoisimmissa osissa, paikoin Alaskassa ja Kanadassa Beaufortinmeren ja Hudsoninlahden rannikoilla. Lajin elinympäristön ala on 180 000 neliökilometriä ja sen populaatio on kooltaan enimillään noin 70 000 täysikasvuista yksilöä. Eskimokuireja metsästettiin runsaasti 1800-luvun lopulla. Sen kanta on vähitellen voimistunut. Se on muuttolintu, jota muuttoaikoina tavataan paikoin Yhdysvalloissa ja Etelä-Amerikan pohjoisrannikolla. Talvehtimisalueet ovat Etelä-Amerikan eteläosissa Argentiinassa ja Chilessä. Laji on tavattu joitakin kertoja Euroopassa, ei kuitenkaan toistaiseksi Suomessa. == Elinympäristö == Eskimokuiri pesii soilla ja tundran kosteikoilla. == Lisääntyminen == Pesä on maassa kasvillisuuden suojassa. Naaras munii neljä munaa. == Ravinto == Eskimokuiri etsii pitkällä nokallaan mudasta matoja ja muita pieniä selkärangattomia. == Lähteet == * AllAboutBirds * South Dakota Birds and Birding * Bird Book === Viitteet === == Aiheesta muualla == * Birdphotography (nuori lintu) Luokka:Kurpat Luokka:Uhanalaiset linnut
Vampyyrintappajat – anteeksi, hampaanne ovat niskassani

Vampyyrintappajat – anteeksi, hampaanne ovat niskassani (engl. The Fearless Vampire Killers, alun perin Dance of the Vampires) on vuonna 1967 julkaistu Roman Polańskin ohjaama kauhukomediaelokuva, jonka pääosassa esiintyvät Polański itse, Jack MacGowran, Sharon Tate sekä Ferdy Mayne. Elokuvan on tuottanut Gene Gutowski, musiikin säveltänyt Krzysztof Komeda ja kuvannut Douglas Slocombe. Roman Polański ja Sharon Tate rakastuivat kuvausten aikana ja menivät naimisiin. Elokuva julkaistiin ensin Yhdysvalloissa, mutta tuottaja Martin Ransohoff oli muokannut sitä huomattavasti ilman lupaa: elokuvaa oli lyhennetty noin 20 minuuttia, musiikkia oli muutettu, alkuun oli lisätty piirrosjohdanto, ja kaikki vuorosanat oli jälkiäänitetty amerikanenglanniksi. Elokuvaa levitettiin nimellä The Fearless Vampire Killers: or, Pardon Me But Your Teeth Are in my Neck. Nähtyään tuottajan version Polański halusi poistattaa nimensä alkuteksteistä. Elokuvaan pohjalta on myös tehty Michael Kunzen sanoittama ja Jim Steinmanin säveltämä musikaali Tanz der Vampire, joka sai ensi-iltansa Wienissä vuonna 1997 ja on yksi menestyneimmistä keskieurooppalaisista musikaaleista. ==Rooliluettelo== Näyttelijä Rooli(t) Jack MacGowran professori Abronsius Roman Polański Alfred, Abronsiuksen assistentti Alfie Bass Shagal, kapakanpitäjä Jessie Robins Rebecca Shagal Sharon Tate Sarah Shagal Ferdy Mayne kreivi von Krolock Iain Quarrier Herbert von Krolock Terry Downes Koukol Fiona Lewis Magda Ronald Lacey kylähullu Sydney Bromley reen ajaja Andreas Malandrinos halonhakkaaja Otto Diamant halonhakkaaja Matthew Walters halonhakkaaja == Arvioita == Video-oppaassa vuodelta 1994 Kati Sinisalo kuvaa Vampyyrintappajia omalaatuiseksi yhdistelmäksi parodiaa, puupäähuumoria, hienostunutta estetiikkaa ja painajaista. Hän antaa sille neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever pitää elokuvaa aliarvostettuna ja antaa sille kolme tähteä neljästä.The Fearless Vampire Killers ★★★ Pardon Me, Your Teeth Are in My Neck; Dance of the Vampires 1967, VideoHound’s Golden Movie Retriever. Gale, 2008. Haettu 14.11.2016 palvelusta HighBeam Research (vaatii tilauksen). == Lähteet == Luokka:Yhdysvaltalaiset kauhukomediat Luokka:Parodiaelokuvat Luokka:Roman Polanskin ohjaamat elokuvat Luokka:Vuoden 1967 yhdysvaltalaiset elokuvat Luokka:Vampyyrielokuvat
Tony Rosato

Antonio ”Tony” Rosato (26. joulukuuta 1954 – 10. tammikuuta 2017) oli italialaissyntyinen kanadalainen koomikko ja näyttelijä. == Elämä ja ura == Rosato syntyi Napolissa, Italiassa ja kasvoi Halifaxissa, Ottawassa ja Torontossa. Hän aikoi aluksi ryhtyä kiropraktikoksi, mutta lopetti opiskelunsa Toronton yliopistossa alkaakseen esittää improvisaatiokomediaa The Second City -komediakerhossa. 1980–1981 hän esiintyi Second City Television (SCTV) -sketsiohjelmassa. 1981–1982 hän oli näyttelijä-käsikirjoittajana Saturday Night Livessa kahden tuotantokauden ajan. Vuonna 1985 hän alkoi näytellä kanadalaisessa poliisisarjassa Night Heat Arthur ”Whitey” Morellia ja oli mukana sarjassa vuoteen 1989 saakka. Tästä roolista Rosato sai Gemini- ehdokkuuden Parhaan miessivuosan esittäjänä draamasarjassa. Vuosina 1990–1991 hän esitti Luigia Nintendon Mario-pelisarjaan perustuvissa piirrossarjoissa The Adventures of Super Mario Bros. 3 ja Super Mario World. Tämän jälkeen 1990- ja 2000-luvuilla Rosato on esiintynyt pienissä rooleissa muun muassa televisiosarjoissa L.A. Law ja Aarteenmetsästäjä. Syyskuussa 2007 Rosato todettiin syylliseksi vaimonsa ahdisteluun. Hän oli viettänyt ennen oikeudenkäyntiä kaksi vuotta vankilassa. Rosato kiisti syyllisyytensä. Hänellä diagnosoitiin Capgras-syndrooma, jonka uhri luulee, että hänen perheenjäsenensä on vaihdettu jäljittelijöihin. Hänet määrättiin psykiatriseen hoitoon mielenterveytensä takia. Hänet vapautettiin hoidosta maaliskuussa 2009. Rosato kuoli ilmeisesti sydänkohtaukseen 10. tammikuuta 2017. == Lähteet == Luokka:Kanadalaiset koomikot Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1954 syntyneet Luokka:Vuonna 2017 kuolleet
Jack O’Connell

Jack O’Connell (s. 1. elokuuta 1990 Alvaston, Derby) on englantilainen näyttelijä. O’Connell tunnetaan muun muassa rooleistaan elokuvissa This is England (2006) ja Harry Brown (2009) sekä teinidraamasarjassa Skins – liekeissä. Hän näytteli myös Dale Baxteria sarjassa Waterloo Roadin koulu ja elokuvassa Eden Lake. Vuonna 2014 O’Connell näytteli Louis Zamperinia Angelina Jolien elokuvassa Murtumaton. Vuonna 2016 hän näytteli Jodie Fosterin ohjaamassa jännityselokuvassa Money Monster. == Aiheesta muualla == * Luokka:Englantilaiset näyttelijät Luokka:Vuonna 1990 syntyneet Luokka:Elävät henkilöt
Self Portrait (Bob Dylanin albumi)

Self Portrait on yhdysvaltalaisen laulaja-lauluntekijä Bob Dylanin kesäkuussa 1970 ilmestynyt kymmenes studioalbumi. Self Portrait oli Dylan toinen tupla- albumi ja sisältää pääosin cover-versioita tunnetuista pop- ja folk- kappaleista. Mukana on myös instrumentaalikappaleita ja The Bandin kanssa soitettuja live-esityksiä. Ilmestyttyään albumi sai kriitikoilta murska- arvioita. Esimerkiksi Greil Marcus aloitti oman arvostelunsa Rolling Stone -lehdessä lauseella: ”What is this shit?” (”Mitä paskaa tämä on?”). Albumin nimen mukaisesti (suom. ”omakuva”) levyn kansikuva on Bob Dylanin oma maalaus. == Kappalelistaus == ===Ykköspuoli=== #"All the Tired Horses" (Dylan) – 3:12 #"Alberta #1" (Kansansävelmä, Dylanin sovitus) – 2:57 #"I Forgot More Than You'll Ever Know" (Cecil A. Null) – 2:23 #"Days of '49" (Alan Lomax, John Lomax, Frank Warner) – 5:27 #"Early Mornin' Rain" (Gordon Lightfoot) – 3:34 #"In Search of Little Sadie" (Kansansävelmä, Dylanin sovitus) – 2:27 ===Kakkospuoli=== #"Let It Be Me" (Gilbert Bécaud, Mann Curtis, Pierre Delanoë) – 3:00 #"Little Sadie" (Kansansävelmä, Dylanin sovitus) – 2:00 #"Woogie Boogie" (Dylan) – 2:06 #"Belle Isle" (Kansansävelmä, Dylanin sovitus) – 2:30 #"Living the Blues" (Dylan) – 2:42 #"Like a Rolling Stone (Live)" (Dylan) – 5:18 ===Kolmospuoli=== #"Copper Kettle (The Pale Moonlight)" (Alfred Frank Beddoe) – 3:34 #"Gotta Travel On" (Paul Clayton, Larry Ehrlich, David Lazar, Tom Six) – 3:08 #"Blue Moon" (Lorenz Hart, Richard Rodgers) – 2:29 #"The Boxer" (Paul Simon) – 2:48 #"The Mighty Quinn (Quinn the Eskimo) (Live)" (Dylan) – 2:48 #"Take Me as I Am (Or Let Me Go)" (Boudleaux Bryant) – 3:03 ===Nelospuoli=== #"Take a Message to Mary" (Felice Bryant, Boudleaux Bryant) – 2:46 #"It Hurts Me Too" (Kansansävelmä, Dylanin sovitus) – 3:15 #"Minstrel Boy" (Live) (Dylan) – 3:32 #"She Belongs to Me" (Live) (Dylan) – 2:43 #"Wigwam" (Dylan) – 3:09 #"Alberta #2" (Kansansävelmä, Dylanin sovitus) – 3:12 Live-esitykset on äänitetty 31. elokuuta 1969 Isle of Wight Festivalilla. == Lähteet == == Aiheesta muualla == * Luokka:Bob Dylanin albumit Luokka:Vuoden 1970 albumit
Käsipallo kesäolympialaisissa 2004

Ateenan vuoden 2004 kesäolympialaisissa pelattiin käsipalloa sekä miehissä että naisissa. Kummankin sukupuolen alkulohkon neljä parasta maata selvisi pudotuspelivaiheeseen, jonka lopuksi pelattiin finaali ja pronssiottelu. == Mitalistit == Kultaa Hopeaa Pronssia Miehet * * * Ivano Balić Davor Dominiković Mirza Džomba Slavko Goluža Nikša Kaleb Blaženko Lacković Venio Losert Valter Matošević Petar Metličić Vlado Šola Denis Špoljarić Goran Šprem Igor Vori Vedran Zrnić * * * Markus Baur Frank von Behren Mark Dragunski Henning Fritz Pascal Hens Jan Olaf Immel Torsten Jansen Florian Kehrmann Stefan Kretzschmar Klaus-Dieter Petersen Christian Ramota Christian Schwarzer Daniel Stephan Christian Zeitz Volker Zerbe * * * Mihail Tšipurin Aleksandr Gorbatikov Vjatšeslav Gorpišin Vitali Ivanov Eduard Kokšarov Alexej Kostygov Denis Krivošlykov Vasili Kudinov Oleg Kulešov Andrej Lavrov Sergei Pogorelov Aleksei Rastvortsev Dmitri Torgovanov Aleksandr Tuškin Naiset * * * Louise Nørgaard Rikke Skov Henriette Mikkelsen Mette Vestergaard Rikke Jørgensen Camilla Thomsen Karin Mortensen Lotte Kiærskou Trine Jensen Katrine Fruelund Rikke Schmidt Kristine Andersen Karen Brødsgaard Line Daugaard Josephine Touray * * * Oh Yong-ran Woo Sun-hee Huh Soon-young Lee Gong-joo Jang So-hee Kim Hyun-ok Kim Cha-youn Oh Seong-ok Huh Young-sook Moon Kyeong-ha Lim O-kyeong Lee Sang-eun Myoung Bok-hee Choi Im-jeong Moon Pil-hee * * * Nataliya Borysenko Ganna Burmystrova Tetyana Shynkarenko Maryna Vergelyuk Olena Yatsenko Ganna Siukalo Olena Radchenko Olena Tsygitsa Galyna Markushevska Lyudmyla Shevchenko Iryna Honcharova Nataliya Lyapina Anastasiya Borodina Larysa Zaspa Oxana Rayhel == Osallistujat == === Miehet === Miehissä 12 joukkuetta jaettiin kahteen kuuden maan alkulohkoon. Lohko A * * * * * * Lohko B * * * * * * === Naiset === Naisten kymmenen joukkuetta jaettiin kahteen viiden maan alkulohkoon. Lohko A * * * * * Lohko B * * * * * == Mitalitaulukko == 1\. 1 0 0 1 1\. 1 0 0 1 3\. 0 1 0 1 3\. 0 1 0 1 5\. 0 0 1 1 5\. 0 0 1 1 == Lähteet == * Olympiamitalistitietokanta Olympic.org:issa Luokka:Kesäolympialaiset 2004 2004
Brice Feillu

Brice Feillu (s. 26. heinäkuuta 1985 Chateaudun, Ranska) on ranskalainen maantiepyöräilijä. Hän aloitti ammattilaisuransa UCI Continental Circuits -tasolla kilpailleessa Agritubel-tallissa vuonna 2009 ja siirtyi samantasoiseen Vacansoleil Pro Cycling Teamiin 2010. Kaudella 2011 hän edusti UCI Pro -tasolla kilpaillutta luxemburgilaista Team Leopard-Trekiä. Kaudelle 2012 hän siirtyi Continental-tason Saur-Sojasun-joukkueeseen, nimeltään sittemmin Sojasun. Viimeisinä ammattilaiskausinaan 2014–2019 hän on edusti Professional Continental -tason ranskalaistalli Bretagne - Sèche Environnement / Fortuneo-Samsic / Team Arkéa Samsicia. Hän oli aktiivivuosinaan ajajatyypiltään mäki- ja etappiajaja. Feillu voitti vuonna 2008 viidennen etapin Tour Alsace -kilpailussa ja sijoittui toiseksi Pariisi–Corrèze- etappikilpailussa. Ranskan ympäriajossa 2009 hän voitti Andorraan päättyneen seitsemännen etapin. Hän kuului yhdeksän ajajan kärkiryhmään, joka karkasi jo etapin alkuvaiheessa. Hän voitti etapin viiden sekunnin erolla Christophe Kerniin. Hän sijoittui lisäksi kolmanneksi kilpailun 13. etapilla. Ranskan ympäriajossa 2014 hän oli kuudestoista. Hän voitti mäkikirikilpailun Tour de l'Ain -kilpailussa 2015 sekä Luxemburgin ympäriajossa 2016 ja 2017. Ranskan ympäriajossa 2017 hän sijoittui 16:nneksi. Myös Brice Feillun veli Romain on ollut ammattipyöräilijä. == Lähteet == Luokka:Ranskalaiset maantiepyöräilijät Luokka:Vuonna 1985 syntyneet Luokka:Elävät henkilöt
Don Freeland

Donald "Don" Lloyd Freeland (25. maaliskuuta 1925 – 2. marraskuuta 2007) oli yhdysvaltalainen Indianapolis 500 -kuljettaja. Hän osallistui Indianapolis 500 -kilpailuun 8 kertaa kausilla 1953–1960. Hän oli kolmas vuoden 1956 kilpailussa saavuttaen yhden palkintosijan ja 4 pistettä. Hän oli ajamassa toiseksi vuoden 1955 kilpailussa, kunnes vaihteet pettivät. Freeland palveli mekaanikkona laivastossa toisessa maailmansodassa. Hän kilpaili AAA- ja USAC- sarjoissa vuosina 1952–1962 ollen kolmesti toinen. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1925 syntyneet Luokka:Vuonna 2007 kuolleet
Myron Fohr

Myron Fohr (17. kesäkuuta 1912 Milwaukee, Wisconsin – 14. tammikuuta 1994 Milwaukee, Wisconsin) oli yhdysvaltalainen moottoriurheilija. Hän osallistui kahteen Indianapolis 500 -kilpailuun kausilla 1949–1950. Hän ajoi neljänneksi vuoden 1949 kilpailussa saavuttaen 3 pistettä. Vuoden 1950 kilpailussa hän oli 11. Hänet lasketaan F1-kuljettajaksi, koska Indianapolis 500 oli osa F1-sarjaa vuosina 1950–1960. Hän sijoittui toiselle sijalle kahdesti American Champ Car -sarjassa vuosina 1948 ja 1949. Fohr kuoli diabetekseen vuonna 1994. == Lähteet == Luokka:Yhdysvaltalaiset Formula 1 -kuljettajat Luokka:Vuonna 1912 syntyneet Luokka:Vuonna 1994 kuolleet
Innova (rakennus)

Innova 1 on Lutakossa sijaitseva vuonna 2002 valmistunut rakennus, joka oli jonkin aikaa Jyväskylän korkein. Informaatioteknologiayritysten toimitalona toimiva rakennus on 60 metriä korkea, ja siinä on 15 kerrosta. Sen omistaa Seb Leasing, ja sen vuokrausta hallinnoi ennen Technopolis, nykyään Kielo. Innovan suurimmat käyttäjät ovat Elisa ja Digia. Rakennuksessa toimivat myös Moventaksen hallinto ja konsernin johto. Rakennuksen on suunnitellut arkkitehtitoimisto Arto Sipinen. Se on ylhäältä katsottuna terävän kolmion muotoinen, jonka kärki osoittaa kaakkoon. Innovan julkisivu on pääosin lasia sekä valkoista keraamista laattaa. Lutakon alueella sijaitsevat myös Innova 2- sekä Innova 4 -rakennukset. ==Lähteet== ==Aiheesta muualla== Luokka:Jyväskylän rakennukset ja rakennelmat Luokka:Liikerakennukset Luokka:Jyväskylän tornitalot Luokka:Arto Sipisen suunnittelemat rakennukset Luokka:Lutakko
Carew Tower

Carew Tower on pilvenpiirtäjä Cincinnatissa Ohiossa Yhdysvalloissa, joka on Cincinnatin korkein rakennus ja vuodesta 1982 Kansallinen historiallinen maamerkki. Se on 175 metriä korkea, ja siinä on 49 kerrosta. Sen rakentaminen aloitettiin vuonna 1929, ja se saatiin valmiiksi vuonna 1931. == Lähteet == Luokka:Cincinnatin rakennukset ja rakennelmat Luokka:Yhdysvaltain hotellit Luokka:National Register of Historic Places -kohteet Ohiossa Luokka:Ohion pilvenpiirtäjät
Satakunnan Perussuomalaiset

Satakunnan Perussuomalaiset ry on Satakunnan vaalipiirissä toimiva Perussuomalaisten piiriyhdistys. Se on ollut kannatukseltaan suurin perussuomalaisten piiri jo useissa vaaleissa. Piirin puheenjohtaja on Arto Perttula, varapuheenjohtajat ovat Ismo Läntinen ja Jouko Lindstedt. Piirisihteeri on Markku Palomäki, hän on toiminut eduskuntavaaleissa vaalipäällikkönä sekä kuntavaaleissa vaalityöryhmän puheenjohtajana. Perussuomalaisilla on Satakunnassa 84 kunnanvaltuutettua Satakunnassa. ==Perussuomalaisten kansanedustajat Satakunnassa== * Laura Huhtasaari, Pori, tällä hetkellä Euroopan parlamentissa * Jari Koskela, Kankaanpää ==Perussuomalaisten Satakunnan piirin kunnanvaltuutetut kunnittain== Eura * Jyri Sarin * Vesa-Matti Junnila * Rauli Helin * Oskari Helkkula * Ilkka Ketola Eurajoki * Jani Rantanen * Tomi Salonen * Tapio Laaksonen * Jooa Raja-aho * Harri Peltola Harjavalta * Markus Mäkinen * Rony Weckström * Pasi Turkki Huittinen * Antti Suomela * Arto Viitanen * Antti Heikkilä * Martti Forsman * Niina Immonen * Ilkka Riuttamäki Jämijärvi * Erkki Rudenberg * Joona Paattakainen Kankaanpää * Anssi Joutsenlahti * Jari Koskela * Sofia Latvajärvi * Teuvo Roskala * Reijo Kuusisto * Tapio Laurila * Erkki Alakoski * Erno Haavisto * Sami Ojala * Hannu Juhola * Aulis Vehmasto * Rami Hakala Karvia * Veijo Kaskimäki * Heikki Huhtaluoma * Risto Mustakoski * Joni Lentovaara * Tanja Koivuniemi Kokemäki * Soile Ojala-Seppä * Markko Lahtinen * Olli Leino * Pasi Rännäli * Arto Perttula Merikarvia * Juhana Torvikoski Nakkila * Marko Nieminen * Jarno Ahosmäki * Jarmo Virtanen * Sari Kalliokorpi * Pentti Heinänen Pomarkku * Jouni Erola * Heidi Kyrö-Anttila * Virpi Jokela * Hanna Viljanen Pori * Petri Huru * Anssi Salmi * Arto Nurmi * Ismo Läntinen * Marianne Ostamo * Christa Lahto * Matti Välimäki * Etta Peltola * Heidi Sakari * Tiina Stenman * Niko Viinamäki Rauma * Tomi Vainio * Pasi Mäenranta * Jami Toivonen * Jasmin Määttä * Sanna Kiiski * Mika Korteniemi Siikainen * Marika Rantala * Susanna Järvenpää * Eeva Eerikäinen * Kauko Ylikoski Säkylä * Maarit Markkula * Jari Laaksonen * Ville Reko * Mika Heikkilä * Marko Karonen Ulvila * Tero Järvelä * Minna Koivunen * Tom Haavisto * Juha Hartila ==Vaalit== EduskuntavaalitTilastokeskuksen PX-Web-tietokannat: Eduskuntavaalit - aikasarjat {| class="prettytable" Vuosi Edustajat Äänet Äänet 1999 -- 915 0,7% 2003 -- 1 926 1,5% 2007 -- 6 392 5,2% 2011 2 29 816 23,6% 2015 2 30 090 24,1% 2019 2 30 600 25,0% ==Lähteet== ==Aiheesta muualla== * Satakunnan Perussuomalaisten kotisivut Luokka:Satakunnan vaalipiiri Satakunta
Toinen barbareskisota

Toinen barbareskisota on vuonna 1815 käyty sota, jossa osapuolina olivat toisaalta Yhdysvallat ja toisaalta osmanien valtakuntaan kuuluneet barbareskivaltioiksi sanonut Pohjois-Afrikassa sijaitsevat alueet Algeria, Tripoli ja Tunisia. Sodan tulos oli, että Yhdysvallat lakkasi maksamasta merirosvovaltioille suojelurahaa. Samalla sota merkitsi noilla alueilla merirosvoajan vähittäistä päättymistä. Yhdysvaltojen eskaaderi jäi Välimerelle turvaamaan Yhdysvaltojen kaupankäyntiä. == Lähteet == Luokka:Yhdysvaltain sodat Luokka:1800-luvun sodat
Batman (sarjakuva)

Batman on meneillään oleva DC Comicsin kustantama sarjakuvasarja, jossa seikkailee nimensä mukaisesti Batman. Hahmo esiintyi ensi kerran Detective Comics sarjakuvan numerossa 27 toukokuussa 1939. Suosion myötä se sai nimeään kantavan sarjakuvasarjan, jonka julkaiseminen alkoi toukokuussa 1940. Alun perin sarjakuvaa julkaistiin neljä kertaa vuodessa, mutta sittemmin siitä tuli kuukausittain julkaistava sarjakuva. 1950-luvulla lehti ilmestyi kaksi kertaa kuukaudessa.Tales to Astonish: Jack Kirby, Stan Lee and the American Comic Book Revolution, sivut 89-90 2004 Viitattu 10.7.2009 Helmikuussa 2009 sarja saavutti 686 numeron määrän, jonka myötä se laitettiin hetkeksi tauolle kesäkuuhun asti. ==Lähtökohta== Batmanin tarinat sijoittuvat Gotham Cityyn, jossa vallitsee rikollisuus ja korruptio. Kaupungin asukkaat elävät jatkuvassa pelossa laajan naamiaisasuihin pukeutuneiden rikollisten, rikosjengien ja pikkurikollisten vuoksi. Taistellakseen edellä mainittuja rikollisia vastaan Batman käyttää hyväkseen rikollisten pelkoja. Todellisuudessa Batman on miljonääri hyväntekijä Bruce Wayne, joka 8-vuotiaana oli näkemässä vanhempiensa murhan pimeällä kujalla. Batman käyttää analyyttistä mieltään, huipputekniikkaa ja vempaimia, sekä fyysisiä ominaisuuksiaan, kuten ketteryyttä, kestävyyttä ja voimakkuutta varmistaakseen etteivät Gothamin rikolliset tunne olevansa turvassa. Asukkaiden silmissä Batmanin uskotaan olevan enemmän kuin tavallinen ihminen, jonka myötä hänet tunnetaan kaupungin ikonisena urbaanilegendana. ==Sarjan sisällön kehitys== Ensimmäiset Batmanin tarinat käsikirjoitti Bill Finger Bob Kanen kuvittaessa ne. Fingerin nimeä ei kuitenkaan mainittu sarjakuvissa, joissa Batman kuvattiin kostonhaluisena, joka ei epäröinyt tappaa mikäli hän näki sen tarpeellisena. Tuolloin Batman nähtiin käyttävän kertaalleen asetta pysäyttääkseen ryhmän rikollisia. Jerry Robinsonin luoma Jokeri esiteltiin sarjakuvan ensimmäisessä numerossa psykopaattisena rikollisena, joka tunnettiin käyttämästään erikoismyrkystä, joka tappoi ja turmeli uhrinsa. Esiintymisensä jälkeen hahmosta on tullut tunnetuin Batmanin vihollisista. Robinsonin luoma hahmo sai kuitenkin vuosien ajan useanlaisia versioita kylmäverisestä murhaajasta leikittelevään huiputtajaan. Hopeakaudella 1960-1970-luvulla Jokeri muutettiin psykopaatista murhaajasta psykologisia hyökkäyksiä tekeväksi rikolliseksi, joka käytti huvittavia vempaimia rikoksissaan. Perushaasteet joita Batman kohtasi alkutarinoissaan johtui rikollisten pahuudesta, kun taas 1970-luvulla rikollisten motivaatioita katsottiin syvällisemmin. Myös Batman kävi läpi muutoksia, jonka myötä se ei ollut enää yksiselitteinen hahmo vaan koki syviä henkisiä kokemuksia. Nykyisin moderniaikainen Batman on saanut vaikutteita 1970-luvun Dennis O'Neilin ja Neal Adamsin tarinoista, sekä hivenen Frank Millerin kuvaaman hahmon piirteitä. == Aiheesta muualla == *Batman-sarjakuva DC Comicsin nettisivuilla ==Lähteet== Luokka:Batman Luokka:DC Comicsin sarjakuvat de:Batman (Comicserien)#Batman
Bill Quackenbush

Hubert George "Bill" Quackenbush (2. maaliskuuta 1922 Toronto, Ontario – 12. syyskuuta 1999) oli kanadalainen jääkiekkoilija, joka puolustajan tontillaan palveli niin Boston Bruinsia kuin Detroit Red Wingsiäkin National Hockey Leaguessa. Hänen ammattilaisuransa kesti 14 kautta (1942–56), joista seitsemän ensimmäistä Detroitissa. Bill Quackenbush oli aikanaan poikkeuksellisen hyökkäävä puolustaja. Hän voitti Lady Byng Memorial Trophyn 1949 ja hän oli myös ensimmäinen puolustaja, jolle tämä palkinto myönnettiin. Quackenbush pelasi kauden 1948–49 ilman ensimmäistäkään jäähyä, ja kaiken kaikkiaan rangaistukseton jakso venyi 138 peräkkäisen pelin mittaiseksi ja ulottui kolmelle eri kaudelle. Quackenbush oli kolminkertainen ykköstähdistön ja kaksinkertainen kakkostähdistön pelaaja NHL:ssä. Hänet kutsuttiin Hockey Hall of Famen 1976. Päätettyään NHL-uransa Bill Quackenbush siirtyi valmentamaan Princetonin yliopiston joukkueita jääkiekossa. == Aiheesta muualla == * Bill Quackenbush Legends of Hockey-sivustolla * Luokka:Kanadalaiset jääkiekkoilijat Luokka:Lady Byng Memorial Trophy -voittajat Luokka:Hockey Hall of Fame Luokka:Vuonna 1922 syntyneet Luokka:Vuonna 1999 kuolleet
Katariinan kirkko

Pyhän Katariinan kirkko voi viitata seuraaviin kirkkoihin: == Suomessa == * Pyhän Katariinan kirkko, Hammarland, Ahvenanmaa * Pyhän Katariinan kirkko, Huittinen * Pyhän Katariinan kirkko, Karjaa * Pyhän Katariinan kirkko, Lammi * Pyhän Katariinan kirkko, Turku, entinen Kaarinan kirkko == Muualla == * Katariinan katedraali, H’erson, Ukraina * Katariinan kirkko, Tukholma, Ruotsi * Pyhän Katariinan kirkko (Agía Aikateríni), Ateena, Kreikka * Pyhän Katariinan kirkko, Skuoritsa, Venäjä * Pyhän Katariinan kirkko (Agía Aikateríni), Thessaloniki, Kreikka * Pyhän Katariinan kirkon (St Katarinkyrkan) rauniot, Visby, Ruotsi * Pyhän Katariinan armenialainen kirkko, Pietari, Venäjä * Pyhän Katariinan katolinen kirkko, Pietari, Venäjä * Pyhän Katariinan ruotsalainen kirkko, Pietari, Venäjä * Pyhän Katariinan luostari eli Siinain luostari, Egypti * Sankt Katharinen eli pyhän Katariinan kirkko, Hampuri, Saksa
Suomen alle 19-vuotiaiden jalkapallomaajoukkue

Suomen alle 19-vuotiaiden jalkapallomaajoukkue edustaa Suomea kansainvälisissä jalkapallon alle 19-vuotiaiden maajoukkuekilpailuissa. Se toimii Suomen Palloliiton alaisuudessa. Suomi on osallistunut vuosina 1981–2023 (lukuun ottamatta vuoden 1994 kisoja) kaikkiin EM-karsintoihin. Suomessa järjestettiin vuonna 1982 U19 EM-kisat, jonne se pääsi automaattisesti isäntämaana. ==Nykyhetket (2001–)== Suomessa järjestettiin alle 19-vuotiaiden EM-kilpailut vuonna 2001. Suomen ei tarvinnut Suomi jäi kuitenkin lohkossaan viimeiseksi yhdellä pisteellään. Suomi osallistui myös seuraavan vuoden U19-kisojen karsintoihin, mutta ei päässyt jatkoon lohkokssaan hävittyään Makedonialle ratkaisevassa ottelussa 3–2. Vuoden 2003 U19 EM-kisojen karsinnassa Suomi jäi lohkossaan viimeiseksi yhdellä pistellään. Seuraavien kisojen karsinnat sujuivat paremmin, kun Suomi eteni toiselle kierrokselle, jossa maa ei edennyt pidemmälle jääden sarjassa kolmanneksi. Vuoden 2005 EM-kilpailujen karsinnoissa Suomi jäi karsintalohkossaan kolmanneksi. Yllättävää oli se, että Suomi voitti kisoihin päässeen lohkoykkösen Albanian peräti 7–1. Suomen voiton takuumies oli neljä maalia iskenyt Tomi Petrescu. Vuoden 2006 EM-kilpailujen karsinnoissa Suomi jäi niin ikään kolmanneksi. Vuoden 2007 EM-kilpailujen karsinnoissa Suomi jäi lohkossaan viimeiseksi. Vuonna 2008 Suomi jäi karsintalohkon kolmanneksi. Joukkue oli vuoden 2009 alle 19-vuotiaiden EM- turnauksessa karsinassa ja joukkue jäi toiseksi 12. lohkossa, joten se eteni eliittikierrokselle. Siellä joukkue ei päässyt pitemmälle, kun Serbia eteni jatkoon lopputurnaukseen. == Taustahenkilöt == * Päävalmentaja: Peter Lundberg * Valmentaja: Teemu Eskola * Valmentaja: Aleksi Lalli * Valmentaja: Michael Oliphant * Valmentaja: Hannu Patronen * Maalivahtivalmentaja: Kalle Heltonen * Fysioterapeutti: Ville Ranta-Aho * Huoltaja: Karo Brusiin * Huoltaja: Tomi Pyyhtiä * Lääkäri: Antti Kuhmola * Videoanalyytikko: Robert Nygård * Joukkueenjohtaja: Craig Ramsay == Lähteet == Luokka:Suomen jalkapallomaajoukkueet
Judge Death

Judge Death ("Tuomari Kuolema") on Judge Dredd -sarjakuvissa esiintyvä kuvitteellinen superrikollinen. Judge Death oli alun perin Mega-City 1:n tuomari Sidney De'ath, sadistisen hammaslääkärin poika. Jo alun perin tuomarina toimiessaan rikollisten pidättäminen ja tuomitseminen, useimmiten kuolemaan, tuotti hänelle sadistista mielihyvää. Hän tapasi myöhemmin "Kuoleman sisaret", Phobian ja Nausean, jotka ottivat hänet oppipojakseen ja veivät hänet omaan kotimaailmaansa. Täällä tuomari Sidney De'ath päätteli, että koska kaikki rikokset ovat elävien tekemiä, täytyy elämän itsessään olla rikos. Phobian ja Nausean magian avulla tuomari Sidney De'ath muuttui yliluonnolliseksi hirviöksi Judge Deathiksi, joka on ikään kuin vääristymä Mega-City 1:n tuomareista. Hänen sadistisuutensa otti hänet täysin valtaansa ja hänestä tuli psykoottinen massamurhaaja, joka nauttii suunnattomasti tappamisesta. Yhdessä kolmen uuden apurinsa kanssa Judge Death tappoi uuden asuinmaailmansa kaikki 60 miljoonaa asukasta, minkä jälkeen he palasivat Mega- City 1:een jatkamaan tappamista. Vaikka Judge Death on rikollinen massamurhaaja, hän itse kuvittelee toimivansa hyvyyden ja oikeuden puolella, puhdistaen maailman kaikkein suurimmasta rikoksesta - eli kaikesta elämästä. Judge Death ja hänen kolme apuriaan ovat epäkuolleita, eläen normaalisti pelkkinä henkiolentoina. Nämä henkiolennot voivat kuitenkin siirtyä kuolleiden ihmisten ruumiisiin ja muuttua täten fyysisiksi tappokoneiksi. Judge Death käyttää asunaan vääristymää Mega-City 1:n tuomarien univormuista. Hänen kypäränsä visiiri ei ole pleksilasilevy vaan rautainen ristikko. Hänen toisena olkapääkoristeenaan on kotkan sijaan lentolisko, ja toisessa olkapääkoristeessa on metallitankojen sijaan sääriluita. Judge Death tappaa ihmisiä mieluiten teräväkyntisillä käsillään, iskien ne uhrin rintakehän läpi, pirstoen uhrin sydämen. Hänen kolme apuriaan ovat: * Judge Fear: Hänen kypärässään on suljettu portti, joka peittää hänen kasvonsa kokonaan. Valittuaan uhrinsa hän paljastaa kasvonsa hänelle, jolloin uhri kuolee silkasta kauhusta nähtyään Judge Fearin pelottavat kasvot. * Judge Fire: Hänen koko ruumiinsa palaa ikuisessa tulessa, ja hän kantaa aseenaan yhtä lailla palavaa harppuunaa, jota heittämällä hän voi sytyttää tulipaloja. * Judge Mortis: Ikuisessa mätänemistilassa oleva tuomari, jolla on lampaan pääkallo päänä. Hänen käsiensä kosketus saa hänen uhrinsa mätänemään silmänräpäyksessä pelkäksi luurangoksi. Luokka:Sarjakuvien arkkiviholliset
Julius Brauns

Julius Brauns (8. tammikuuta 1857 Ludwigslust – 24. helmikuuta 1931 Bergedorf)Schneider & Blauert, s. 229–230 oli saksalainen pikakirjoitusteoreetikkoSchneider & Blauert, s. 105 ja pikakirjoitusjärjestelmän kehittäjä. Brauns opiskeli Berliinissä Humboldt- yliopistossa ja Greifswaldin yliopistossa filologiaa ja kieliä, ja väitteli filosofian tohtoriksi vuonna 1884. Hän toimi opettajana eri kouluissa Schwerinissä, Hampurissa ja Bergedorfissa, ja vuodesta 1919 Hampurin yliopistossa romaanisten kielten lehtorina. Brauns opiskeli 1870-luvun alussa Gabelsbergerin ja Stolzen pikakirjoitusjärjestelmät. Hän alkoi tehdä vuonna 1882 pikakirjoitustieteellisiä tutkimuksia ja julkaisi vuonna 1887 kirjoituksen, jossa esitteli kymmenen teesiä koulupikakirjoitukselle asetettavista vaatimuksista.Schneider & Blauert, s. 230 Brauns kehitti myös oman pikakirjoitusjärjestelmän, josta hän julkaisi vuonna 1893 oppikirjan.Melin, s. 206 Hänen veljensä Wilhelm Brauns, joka oli muuttanut Ruotsiin, sovitti järjestelmän ruotsin, norjan, englannin, ranskan ja espanjan kielille.Melin, s. 210 == Lähteet == * * === Viitteet === Luokka:Pikakirjoittajat Luokka:Vuonna 1857 syntyneet Luokka:Vuonna 1931 kuolleet
Harvey Atkin

Harvey Atkin (18. joulukuuta 1942 Toronto, Ontario, Kanada – 17. heinäkuuta 2017 Toronto, Ontario, Kanada) oli kanadalainen näyttelijä. == Elämä ja ura == Atkinin isovanhemmat olivat venäläisiä, uskonnoltaan juutalaisia siirtolaisia. Hän aloitti näyttelemisen jo nuorena liittyessään koulunsa näytelmäkerhoon. Hän teki ensimmäisen elokuvaroolinsa vuonna 1976 ja oli vuonna 1980 ehdolla Parhaan sivuosan esittäjän Genie-palkinnon saajaksi elokuvasta Meatballs (1979). Vuosina 1982–1988 hän oli mukana poliisisarjassa Cagney & Lacey, jossa hän esitti konstaapeli Ronald Colemania. 2000-luvulla hän on esiintynyt muun muassa Kova laki -sarjoissa tuomari Alan Ridenourina. Ääninäyttelijänä hänen tunnetuin työnsä lienee Bowser Koopan rooli kolmessa Nintendon Mario- pelisarjaan perustuvassa piirrossarjassa. Hän oli ensimmäinen näyttelijä, joka on esittänyt kyseistä hahmoa. Hän on myös toiminut mainosäänenä muun muassa Mercedes-Benzin ja Dunkin' Donutsin mainoksissa. Atkin kuoli syöpään 74-vuotiaana 17. heinäkuuta 2017. == Lähteet == Luokka:Kanadalaiset televisionäyttelijät Luokka:Kanadalaiset elokuvanäyttelijät Luokka:Vuonna 1942 syntyneet Luokka:Vuonna 2017 kuolleet